জিডি বিড়লার নির্যাতিতা শিশু এখন সুস্থ। ডিসচার্জ করে জানাল হাসপাতাল কর্তৃপক্ষ। তবে ট্রমা থাকার কারণে পরিবারের আর্জিতে আজ নেওয়া হয়নি শিশুর গোপন জবানবন্দি।
 নিজস্ব প্রতিবেদন : জিডি বিড়লার নির্যাতিতা শিশু এখন সুস্থ। ডিসচার্জ করে জানাল হাসপাতাল কর্তৃপক্ষ। তবে ট্রমা থাকার কারণে পরিবারের আর্জিতে আজ নেওয়া হয়নি শিশুর গোপন জবানবন্দি। জি ডি বিড়লার শিশুকে বুধবার রাতে হাসপাতালে ভর্তি করা হয়।  বৃহস্পতিবার সকালে ছুটি দেয় হাসপাতাল। হাসপাতাল সূত্রে জানা গেছে, বুধবার রাতে কিছুই খায়নি শিশুটি। বৃহস্পতিবার সকালে তাকে সেমি সলিড খাবার দেওয়া হয়। বৃহস্পতিবার সকালে হাসপাতালে গিয়ে নির্যাতিতা শিশুটিকে দেখে আসেন শিশু অধিকার রক্ষা কমিশনের চেয়ারপার্সন অনন্যা চক্রবর্তী। যৌন নির্যাতন কাণ্ডে আজ আলিপুর আদালতে শিশুকন্যার গোপন জবানবন্দি দেওয়ার কথা ছিল। কিন্তু আদালতে আর্জি জানিয়ে বলা হয়, শিশুকন্যা এখনও ট্রমার মধ্যে রয়েছে। সেই দিক বিবেচনা করে গোপন জবানবন্দির দিন বদলানো হোক। নির্যাতিতা শিশুর পরিবারের সেই আর্জিতে সাড়া দিয়েছে আদালত।